ઉપરોકત લોકેશન અંતર્ગત એસઓજીના પોલીસ સબ ઈન્સ્પેટર એચ.એમ. રાણા, પીએસઆઈ સિસોદીયા, હેડ કોન્સ. આર.કે. જાડેજા, વિજયભાઈ શુકલ, રાજુભાઈ ગીડા, મોહીતસિંહ, મનરૂપગીરી ગોસ્વામી, પોલીસ કોન્સ. ચેતનસિંહ ગોહિલ, જીતુભા ઝાલા, ફીરોજભાઈ રાઠોડ, ગીરીરાજસિંહ જાડેજા, ક્રિપાલસિંહ ચુડાસમા, વિજેન્દ્રસિંહ ઝાલા, જયંતીગીરી, અનિલસિંહ ગોહિલ, ગીરીરાજસિંહ ઝાલા, સહદેવસિંહ ઝાલા, મેહુલ મઢવી, કૃષ્ણદેવસિંહ ઝાલા, યુવરાજસિંહ જાડેજા, હિતેશભાઈ, ભકિતનગર પોલીસ સ્ટેશનના પીએસઆઈ ધાખડા તથા મહિલા પોલીસ કોન્સ. દક્ષાબેનની જુદી જુદી ટીમો બનાવવામાં આવી હતી. આ દરમિયાન પોલીસ હેડ કોન્સ. આર.કે. જાડેજા, પોલીસ કોન્સ. જીતુભા ઝાલા, ફીરોજભાઈ રાઠોડ, વિજેન્દ્રસિંહ ઝાલા, ક્રિપાલસિંહ અને ચેતનસિંહને આરોપી વિશે ચોક્કસ હકીકત મળી હતી. આ હકીકતના આધારે મહેબુબ ઓસમાણ ઠેબા રહે. જંગલેશ્વર શેરી નં. ૧૩/૧૯ના રહેણાક મકાનમાં દરોડો પાડતા મહેબુબ ઠેબા ઉપરાંત તેનો સાગ્રીત ઈલિયાસ હારૂનભાઈ સોરા મળી આવ્યા હતા. આ બન્નેને સકંજામાં લઈ ઘરની ઝડતી કરવામાં આવતા કબાટ ઉપરના માળીયામાં છુપાવેલો ૧.૧૦ કિલોગ્રામ ચરસનો જથ્થો મળી આવ્યો હતો. જેનુ એફએસએલ પરીક્ષણ કરાવી આંતરરાષ્ટ્રીય બજાર કિં. ૧૦ લાખ, ૧૦ હજાર ગણી કબ્જે કરવામાં આવ્યુ હતું. મહેબુબની અંગજડતી દરમિયાન તેના ખિસ્સામાંથી ૭૭૦૦ રોકડા તથા ૩ મોબાઈલ ફોન (કિં. આશરે ૧૫૦૦) મળી આવ્યા જે કબ્જે કરવામાં આવ્યા હતા. મહેબુબની વિશિષ્ઠ પૂછપરછમાં તેના મકાનના ઉપરના માળે રહેતા તેના બનેવી જાવેદ ગુલમહમદ દલને તેણે બે કિલો ચરસનો જથ્થો આપ્યાનું કબુલ્યુ હતું. આ માહિતીના આધારે તૂર્ત જ એફએસએલ અને પંચો સાથે ઉપરના મકાનમાં રેઈડ કરતા જાવેદ ગુલમહમદ દલ પણ મળી આવ્યો હતો. ઘરની જડતીમાં બાથરૂમના ઉપરના ભાગે ખુલ્લા માળીયામાં સુકા ખાસ નીચે છુપાવેલુ ૨.૦૨૪ કિલોગ્રામ ચરસ જેની વૈશ્વિક કિં. ૨૦,૨૪,૦૦૦ થાય છે તે કબ્જે કરવામાં આવ્યુ હતું.